  Анжелика Тихонова корреспондент 29-тӥ пӧсьтолэзьлы Удмуртиын коронавирусэн 154 выль черламъёсты пусйизы. Висьыны усемъёс пӧлын 14 аресозь 25 пиналъёс но 65 арессэс ортчем 22 арлыдоос. Со сярысь элькунысь оперативной штаб ивортӥз. Диагноззы Ижкарын 55 улӥсьёслэн зэмаз, Красногорск ёросын – 16, Глазкарын но Эгра ёросын – быдэн укмыс, Дэри ёросын – тямыс, Воткаын – сизьым, Алнаш ёросын – куать, Вавож но Грак ёросъёсын – быдэн ньыль, Можгаын, Сарапулын, Можга, Сарапул, Шаркан ёросъёсын – быдэн куинь, Вотка, Кизнер, Кияса, Сьӧлта, Сюмси, Юкаменск, Якшур-Бӧдья ёросъёсын – быдэн кык, Дэбес, Красногорск ёросъёсын – быдэн одӥг. 48 адями висёнэз вормиз. Куать мурт кулӥз. Кышномуртъёслы 69, 79, 86, 87 арес вал, воргоронъёслы – 69, 72 арес Туннэ нуналлы Удмуртиын черлан 39 сюрс 738 черлан учыр лабораториосын зэматэмын. 33 сюрс 462 адями йӧназ. 1 сюрс 191 адями улонысь кошкиз. Али 179-эзлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 764 эскеронъёс ортчытӥзы. 29-тӥ пӧсьтолэзьлы элькунын 293 сюрс 182 адями прививка пуктӥз, со пӧлысь 203 сюрс 274 мурт кыкетӥ компонентсэ басьтӥз. Тегъёс: Тазалык Ижкар Удмуртия коронавирус  